  Анжелика Тихонова корреспондент Алнаш черкогуртын кӧс фонтанэн Вормон парк усьтӥзы. Со сярысь «ВКонтакте» мерлыко вотэсысь бамаз Алнаш ёрослэн тӧроез Алексей Семёнов ивортӥз. Черкогуртын улӥсьёслы сыӵе кузьым туж яраз, угось отын фонтанзы ноку ӧй вал на. Бадӟым тау кариськом вань лэсьтӥськисьёслы ӟечлыко ужзы понна. Тӥледлы луыса яратоно черкогуртмы воштӥськиз, выль буёлъёсын шудыны кутскиз, табере ёрос центр статусэзлы быдэсак тупа. Милемлы, алнашъёслы, выль шутэтскон интыен куаныны но чеберлыксэ утьыны гинэ кылиз на Алексей Семёнов, Алнаш ёрослэн тӧроезВормон паркез 2020-тӥ арын «Жильё и городская среда» йӧскалык ӵектос улсын лэсьтыны кутскизы. Сое быдэстон понна коньдонлэн бадӟым люкетэз федерал коньдэтысь вуиз, озьы ик элькун висъязы. Оглом быдэс огъетэз лэсьтыны 6 миллион манетлэсь трос уксё кошкиз. Лэсьтӥськисьёс кӧс фонтан доры ву гумыос кыскизы, со котыр беседкаос, ӟусъёс пуктӥзы, туяос мерттӥзы, тротуаръёсты брусчаткаен вӧлдӥзы.  Тегъёс: Мерлык Удмуртия паркъёс Алнаш  